《宿存存庵闻文叔兄有会晤之期》
元代·吴景奎

玄真道士留余宿，报道君来八月初。会面犹如千里隔，别怀动是一年馀。

喜闻筋力加强健，每遣儿孙问起居。老境逼人能几见，碧天空阔雁行疏。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。